Diari Oficial de la Generalitat Valenciana


Sumari del DOGV 4726, del 05-04-2004 (2004/3330)

Informació pública de la modificació puntual de pla general relativa al sector l'Almiserà, i de l'alternativa tècnica per a la gestió del sector esmentat.
----------------------------------------------------------------------------------------------------------------------------------------------------------

### Dades del document

Número de DOGV
:   4726

Data del DOGV
:   05-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3330


Organisme emissor
:   Ajuntament de la Vila Joiosa

Tipus de document
:   Anunci

Informació pública de la modificació puntual de pla general relativa al sector l'Almiserà, i de l'alternativa tècnica per a la gestió del sector esmentat. [2004/X3330]
  
Mitjançant el present, es fa públic que el Ple de l'Ajuntament, en la sessió ordinària del dia 18 de desembre de 2003, adoptà entre altres, en el punt de l'ordre del dia relatiu a la Proposta d'aprovació inicial de la modificació puntual del PGOU, relativa al Sector l'Almiserà, sotmetiment a informació pública d'esta i de l'alternativa tècnica per a la gestió del sector esmentat, l'acord següent:
  
?... U. Aprovar inicialment l'expedient de modificació de Pla General i el sotmetiment a informació pública. L'expedient està constituït per la documentació següent:
  
Modificació puntual de Pla General (reg. d'ent. 12.354/03, de 28 de novembre).
  
Annex a la modificació puntual de Pla General (reg. d'ent.: 11008/03, de 6 de novembre).
  
Estudi d'avaluació d'impacte ambiental i el document de síntesi (ambdós amb reg. d'ent.: 9498/03, de 30 de setembre).
  
Estudi d'impacte ambiental del camp de golf (reg. d'ent.: 12.355/03, de 28 de novembre), com a complement de l'anterior....-.
  
Per la qual cosa, de conformitat amb el que estableix l'art. 38 de la Llei reguladora de l'Activitat Urbanística 6/1994, de 15 de novembre de la Generalitat Valenciana, el tràmit d'informació pública tindrà una durada d'un mes, que s'anunciarà en el Diari Oficial de la Generalitat Valenciana i en un diari no oficial d'àmplia difusió a la localitat. Tota esta documentació diligenciada es trobarà dipositada a les dependències de l'Àrea d'Urbanisme, situades al C/ Hernán Cortés número 2, en horari de 9 fins a 13 hores, d'este municipi de la Vila Joiosa. No serà preceptiu reiterar este tràmit en un mateix procediment, ni encara que s'introduesquen modificacions substancials en el projecte, i n'hi haurà prou que l'òrgan que atorgue l'aprovació provisional la notifique als interessats personats en les actuacions i a aquells que puguen resultar afectats directament en els seus drets subjectius per les modificacions introduïdes.
  
D'altra banda i en relació amb l'alternativa tècnica presentada per a la gestió del sector esmentat, el mateix acord de Ple de l'Ajuntament també va resoldre:
  
?.... Dos. Sotmetre a informació pública l'alternativa tècnica presentada, constituïda per:
  
Alternativa tècnica per al desenvolupament de l'actuació integrada (reg. d'ent. 12.354/03, de 28 de novembre).
  
Pla parcial del sector l'Almiserà (reg. d'ent. 12.354/03, de 28 de novembre).
  
Avantprojecte d'urbanització (reg. d'ent. 12.354/03, de 28 de novembre).
  
Tres. En les proposicions jurídiques i econòmiques que s'hi presenten, haurà d'incloure's un Conveni o proposta sobre la participació pública de les plusvàlues generades per la classificació del sòl.
  
...-.
  
Per la qual cosa, de conformitat amb el que estableixen els articles 45 i 46 de la Llei reguladora de l'Activitat Urbanística, i pel que fa a l'alternativa tècnica, hi escau remetre avís previ a la publicació de l'anunci d'informació pública, amb el mateix contingut de l'edicte, als qui consten al Cadastre com a titulars de drets afectats per l'actuació proposada. El tràmit d'informació pública serà de vint des hàbils que es computaran a partir de la publicació del corresponent anunci mitjançant edicte en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar alternatives tècniques i al·legacions durant el període esmentat. Les proposicions jurídiques i econòmiques es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers d'informació pública alguna persona es comprometera de presentar una alternativa tècnica substancialment distinta a la inicial i en prestara caució. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament. Les alternatives tècniques es presentaran a la vista, amb la documentació expressada en els apartats a) i b) de l'art. 32 de la Llei reguladora de l'Activitat Urbanística, acompanyada si fa el cas de projectes complementaris. Les proposicions jurídiques i econòmiques s'han de presentar en plica tancada amb la documentació dels apartats c) i d), del mateix article. L'acte d'obertura de pliques tindrà lloc en la data hàbil següent a la conclusió del termini per a presentar-les, a les oficines de la Secretaria d'este ajuntament al carrer Major nº 14. Totes les actuacions podran ser objecte de consulta i al·legació pels interessats durant els deu dies següents a l'obertura de pliques. Els competidors, durant este període, podran associar-se tot unint les proposicions llurs.
  
Contra l'acord plenari transcrit en la part dispositiva, no hi escau cap recurs administratiu ni jurisdiccional, en constituir un acte de tràmit que no decideix directament ni indirecta el fons de l'assumpte, no determina la impossibilitat de continuar el procediment i no produeix indefensió o perjudici irreparable a drets i interessos legítims.
  
D'altra banda, hi ha una relació d'afectats, que bé per no existir dades cadastrals de titularitat o bé per desconèixer-se'n l'adreça fiscal, es fa impossible la pràctica de l'avís previ preceptiu de l'article 46.3 de la Llei reguladora de l'Activitat Urbanística. A l'objecte d'evitar qualsevol indefensió, escau fer pública la corresponent relació de parcel·les afectades, els titulars o domicilis de les quals són desconeguts cadastralment:
  
Polígon Parcel·la Titular Domicilio
  
3 84 Desconegut Desconegut
  
4 137 LODEUR FELICIANUS
  
 AVON WALTER Desconegut
  
5 26 PÉREZ SORIANO, TOMÁS Desconegut
  
5 29 Desconegut Desconegut
  
5 32 PÉREZ LLORET, ANA Desconegut
  
5 36 Desconegut Desconegut
  
5 66 Desconegut Desconegut
  
5 68 Desconegut Desconegut
  
5 69 Desconegut Desconegut
  
5 70 Desconegut Desconegut
  
5 74 Desconegut Desconegut
  
5 88 Desconegut Desconegut
  
5 89 Desconegut Desconegut
  
Cosa que fem pública als efectes escaients.